b'\n_START_ARTICLE_\n28. prosinca u Domovinskom ratu\n_START_PARAGRAPH_\nDomovinski rat po nadnevcima: 28. prosinca u Domovinskom ratu._NEWLINE_1991._NEWLINE__NEWLINE_- Predsjednik Republike Hrvatske dr. Franjo Tu\xc4\x91man, u svom godi\xc5\xa1njem izvje\xc5\xa1taju hrvatskom Saboru, istakao da me\xc4\x91unarodno priznanje predstavlja novo razdoblje u povijesti Hrvatske._NEWLINE_- \xc4\x8cetnici jo\xc5\xa1 uvijek ne otvaraju branu na Peru\xc4\x8dkom jezeru, iako posljedice izlijevanja vode prijete Kninu i okolici._NEWLINE__NEWLINE_- U Zagrebu odr\xc5\xbeana osniva\xc4\x8dka skup\xc5\xa1tina Zajednice izbjeglih i prognanih Hrvata iz Vojvodine._NEWLINE__NEWLINE_- Uhi\xc4\x87eni srbijanski rezervisti na zapadnoslavonskom rati\xc5\xa1tu tvrde da su natjerani u rat._NEWLINE__NEWLINE_- Dru\xc5\xa1tvo me\xc4\x91unarodnog prava Slovenije predla\xc5\xbee za ratne zlo\xc4\x8dince me\xc4\x91unarodni sud._NEWLINE__NEWLINE_- Glavni tajnik Ujedinjenih naroda Perez de Cuellar i dalje tvrdi da ne postoje uvjeti za slanje mirovnih snaga na podru\xc4\x8dje biv\xc5\xa1e Jugoslavije._NEWLINE_- \xc5\xa0ef delegacije ameri\xc4\x8dkog Senata Peter Galbraith, koja je ovih dana posjetila sve jugoslavenske republike, izuzev Srbije jer je Slobodan Milo\xc5\xa1evi\xc4\x87 odbio primiti delegaciju; izjavio za crnogorski tjednik "Monitor" kako je sada neizbje\xc5\xbeno da se me\xc4\x91unarodno priznaju sve jugoslavenske republike unutar svojih republi\xc4\x8dkih granica._NEWLINE_- Jugoarmija raketama zemlja-zemlja bojno djelovala na podru\xc4\x8dju Zagreba. Pogo\xc4\x91ene dvije gostionice u prigradskim naseljima, napad je sre\xc4\x87om pro\xc5\xa1ao bez ljudskih \xc5\xbertava._NEWLINE_1992._NEWLINE__NEWLINE_- Boutros Ghali i oba supredsjedatelja, Vance i Owen, dijele mi\xc5\xa1ljenje da Hrvatska daje puni prilog mirnom rje\xc5\xa1enju krize, no smatraju da je glavni problem rat u BiH, istaknuo dr. Franjo Tu\xc4\x91man novinarima u \xc5\xbdenevi._NEWLINE__NEWLINE_- Nismo si mogli priu\xc5\xa1titi la\xc5\xbei, jer bi one bile pogubne za vjerodostojnost na\xc5\xa1ih vijesti, a u Zagrebu je bilo svakodnevno 40-50 stranih TV ekipa, izjavio za "Ve\xc4\x8dernji list" direktor Hrvatske radiotelevizije Antun Vrdoljak._NEWLINE__NEWLINE_- Izaslanstvo Francuskog episkopata, na \xc4\x8delu s predsjednikom Biskupske konferencije Francuske, Josephom Duvalom, posjetilo Pakrac i Lipik i razgledalo ru\xc5\xa1evine tamo\xc5\xa1njih \xc5\xbeupnih crkava, koje su \xc4\x8detnici razorili._NEWLINE__NEWLINE_- Predsjednik tzv. SR Jugoslavije Dobrica \xc4\x86osi\xc4\x87 ocijenio, nakon razgovora s Boutrosom Ghalijem u \xc5\xbdenevi, da su opasnosti vojne intervencije u BiH vrlo ozbiljne, a do normalizacije odnosa s Hrvatskom ne\xc4\x87e do\xc4\x87i dok se ne ostvari Vanceov plan i ne rije\xc5\xa1i pitanje Srba u Hrvatskoj, prenosi njegove rije\xc4\x8di Radio Beograd._NEWLINE__NEWLINE_- U Bosni se mirovni pregovori iscrpljuju, postoje informacije o koncentracijskim logorima, divlja\xc4\x8dkim kr\xc5\xa1enjima ljudskih prava, svi me\xc4\x91unarodni promatra\xc4\x8di govore o srpskoj agresiji i zakonito je razoru\xc5\xbeati agresora, rekao vatikanski "premijer" Angelo Sodano dnevniku "La Stampa"._NEWLINE__NEWLINE_- Me\xc4\x91unarodna \xc4\x87e zajednica svim trima stranama u BiH predlo\xc5\xbeiti nacrt budu\xc4\x87eg ustavnog i teritorijalnog rje\xc5\xa1enja BiH, izjavio dr. Tu\xc4\x91man u Zagrebu po povratku iz \xc5\xbdeneve._NEWLINE_1993._NEWLINE__NEWLINE_- Na\xc5\xa1 je dojam da se od svih strana u sukobu u BiH samo Hrvati poku\xc5\xa1avaju dr\xc5\xbeati sporazuma postignutih u \xc5\xbdenevi, stoji u pismu Mate Grani\xc4\x87a ministrima EU._NEWLINE_- U Makarsko primorje iz Herceg-Bosne organizirano stiglo jo\xc5\xa1 500 izbjeglica iz Vare\xc5\xa1a._NEWLINE__NEWLINE_- Prema istra\xc5\xbeivanjima britanskog bataljuna UNPROFOR-a, mud\xc5\xbeahedini su u Kri\xc5\xbean\xc4\x8devu selu mu\xc4\x8dili, vje\xc5\xa1ali pa i razapinjali Hrvate, javlja HINA iz Viteza._NEWLINE__NEWLINE_- U drugom krugu "demokratskih" izbora u tzv. krajini kninski zubar Milan Babi\xc4\x87 pobijedio Milo\xc5\xa1evi\xc4\x87eva favorita Milana Marti\xc4\x87a._NEWLINE_- "Etni\xc4\x8dko \xc4\x8di\xc5\xa1\xc4\x87enje se nastavlja, UNPROFOR ucrtava granice na mjestima na kojima nam je zabranjeno braniti se od agresije obe\xc4\x87avaju\xc4\x87i nam mirno rje\xc5\xa1enje, vrijeme je da napokon svoju sudbinu uzmemo u svoje ruke", stoji u zajedni\xc4\x8dkom priop\xc4\x87enju svih prognanika Hrvatske upu\xc4\x87enog iz Zagreba._NEWLINE__NEWLINE_- Austrijanci bi jo\xc5\xa1 prihvatili kr\xc5\xa1\xc4\x87ane kao nove susjede, ali 37 posto njih odbija muslimane kao nove sugra\xc4\x91ane i zala\xc5\xbee se za ograni\xc4\x8denje prihva\xc4\x87anja politi\xc4\x8dkih prognanika, rezultat ankete koju je proveo list "Der Standard"._NEWLINE_1994._NEWLINE__NEWLINE_- Predsjednik Republike Hrvatske dr. Franjo Tu\xc4\x91man primio u Predsjedni\xc4\x8dkim dvorima predsjednika gr\xc4\x8dke stranke "Nova demokracija" i vo\xc4\x91u oporbe u gr\xc4\x8dkom parlamentu Miltijadesa Everta. Evert naglasio da podupire normalizaciju hrvatsko-srpskih odnosa._NEWLINE__NEWLINE_- Hrvatska sudjeluje u radu interparlamentarne unije, pri vije\xc4\x87u Zapadnoeuropske unije ima status gosta, a od 1995. hrvatski predstavnici dobit \xc4\x87e pravo sudjelovanja u raspravama. U Srednjeeuropskoj inicijativi Hrvatske je na \xc4\x8delu radne grupe za telekomunikacije i turizam, re\xc4\x8deno na sjednici Odbora za vanjsku politiku Sabora Republike Hrvatske._NEWLINE__NEWLINE_- "Plan Z-4 je spreman, ali ne znam kad \xc4\x87e stranama biti formalno podnijet", rekao a dnevnik "Vjesnik" dosada\xc5\xa1nji \xc5\xa1ef Promatra\xc4\x8dke misije EU Paul Joachim von Stulpnagel._NEWLINE__NEWLINE_- Najnoviji izvje\xc5\xa1taj posebnog izvjestitelja UN za ljudska prava Tadeusza Mazowieckog nije prihvatljiv za vladu "SRJ", izjavila je Margit Savovi\xc4\x87, ministrica za ljudska prava "SRJ", ustvrdiv\xc5\xa1i kako je taj izvje\xc5\xa1taj "usmjeren na to da se odr\xc5\xbei kriza u biv\xc5\xa1oj Jugoslaviji"._NEWLINE__NEWLINE_- Ministar vanjskih poslova "SRJ" Vladislav Jovanovi\xc4\x87 demantirao tvrdnju \xc5\xa1efa Ureda Republike Hrvatske u Beogradu dr. Zvonimira Markovi\xc4\x87a iznesen u intervjuu "Slobodnoj Dalmaciji", da je priznanje Hrvatske od Beograda na vidiku"._NEWLINE_1995._NEWLINE_- Ne po\xc4\x8dne li demilitarizacija 16. sije\xc4\x8dnja i ne bude li omogu\xc4\x87en povratak prognanika do kraja o\xc5\xbeujka 1996., tra\xc5\xbeit \xc4\x87emo od hrvatske Vlade da poduzme sve mjere, uklju\xc4\x8duju\xc4\x87i i vojno-redarstvene, za osloba\xc4\x91anje isto\xc4\x8dne Hrvatske, izjavio predsjednik Zajednice prognanika Hrvatske Mato \xc5\xa0imi\xc4\x87 u intervjuu "Ve\xc4\x8dernjem listu"._NEWLINE_- Predsjednik Hrvatske bratske zajednice Bernard Luketi\xc4\x87 poslao pismo predsjedniku SAD Billu Clintonu, u kojem prosvjeduje zbog izjave ameri\xc4\x8dkog pukovnika Gregoryja Fontenota; objavljene u "Wall Street Journalu", da su Hrvati "rasisti koji ubijaju ljude zbog boje ko\xc5\xbee"._NEWLINE__NEWLINE_- Pripadnici Armije BiH i vojske bosanskih Srba ispunili dio obveze iz Mirovnog sporazuma o BiH i do pono\xc4\x87i se povukli s klju\xc4\x8dnih polo\xc5\xbeaja na crtama razdvajanja oko Sarajeva._NEWLINE_1996._NEWLINE__NEWLINE_- U Beogradu i dalje traju prosvjedi protiv izborne prijevare Milo\xc5\xa1evi\xc4\x87evog re\xc5\xbeima, a predsjednica Parlamentarne skup\xc5\xa1tine Vije\xc4\x87a Europe Leni Fischer predla\xc5\xbee nametanje sankcija Beogradu.'